Prestwick

Prestwick (skotsk-gælisk: Preastabhaig) er en by i South Ayrshire på sørvestkysten av Skottland, rundt 50 km sørvest for Glasgow. Byen ligger rett nord for den større byen Ayr, som er regionens administrasjonsby. Prestwicks sentrum er kun 3 km fra Ayr, og de to byene vokser mer og mer sammen. Ved folketellingen i 2011 hadde byen en befolkning på 15 170 innbyggere, beregnet til 14 720 i 2014.«Prestwick (South Ayrshire)», City Population

Glasgow Prestwick lufthavn ligger rett utenfor byen, og omkring 53 km fra Glasgow. Den brukes mye av lavprisselskaper som Ryanair og BMIbaby, og er et knutepunkt for flytransport. Polar Air Cargo bruker den som sin hovedbase. BAE Systems og GE Aircraft Engines har vedlikeholds- og produksjonslokaler ved flyplassen. Prestwick er også et sentrum for flygekontrolltjenesten, og kontrollerer omkring 70 % av flytrafikken i Storbritannia. I tillegg utgjør den halvparten av Shanwick Oceanic Control Centre, som overvåker all flytrafikk på den europeiske siden av Nord-Atlanteren.

Byen er kjent for sine golfbaner, først og fremst Prestwick Golf Club. Byen var vert for det første The Open Championship, som ble spilte på golfbanen Prestwick Old Course fra 1860 til 1872.«The Open was founded by pioneering golfers who had one guiding principle - to crown the Champion Golfer of the Year», The Open«The Open Championship - Tournament Records» , Golf Today

 Referanser 

 Eksterne lenker 

 About Prestwick 
 South Ayrshire Council

Kategori:Byer i South Ayrshire